L'Eliana contractarà a aturats majors de 30 anys a través de EXPLUS 2022
13 de setembre de 2022

L'Ajuntament, a través de l'Agenda d'Ocupació i Desenvolupament Local (AODL), contractarà persones de, almenys 30 anys, inscrites com a demandants d'ocupació en els Espais LABORA Servei Valencià d'Ocupació i Formació.

Aquesta contractació és finançada per la Unió Europea a través del Programa Operatiu del Fons Social Europeu Plus 2021-2027. Com en anteriors programes, es realitzarà aportació municipal del pressupost de despeses de l'àrea de Polítiques d'Ocupació per a l'ampliació del nombre de contractes, amb l'objectiu d'arribar al major nombre possible de persones beneficiàries.

Està prevista la contractació d'una persona mantenidora d'instal·lacions esportives, educadora social i administratives,

durant 12 mesos a jornada completa.

Detall:

Ocupación

Titulación requerida

Código de ocupación LABORA

Mantenedor/a instalaciones deportivas

Estudios primarios

71911023

Empleados/as Administrativo/as, en general

Ciclo formativo de grado superior/FPII Administración

43091029

Educador/a Social

Grado universitario Educación Social

28241056

Les persones interessades a participar en el programa han de tindre la seua demanda d'ocupació actualitzada en LABORA (titulació, experiència laboral, ocupació sol·licitada…) abans del divendres 16 de setembre, data en la qual es presentarà l'oferta d'ocupació en Espai Labora Llíria. Rebuda l'oferta d'ocupació, Espai Labora Llíria realitzarà un sondeig en el qual prioritzarà la remissió de persones candidates que complisquen (a data de registre de l'oferta) el major nombre de requisits dels exposats a continuació:

a) Persones desocupades que NO siguen perceptores de prestacions per desocupació o de rendes d'inserció laboral.

b) Persones desocupades de llarga duració, enteses com a persones inscrites com a aturades durant almenys 12 mesos interromputs o ininterromputs, en un període de 18 mesos.

c) Persones que en 2019, 2020 i 2021, no hagen sigut contractades en les convocatòries publicades a l'empara de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en el Programa d'Iniciativa Social en col·laboració amb corporacions locals de la Comunitat Valenciana.

d) Persones majors de 45 anys.

e) Persones amb una discapacitat reconeguda igual o superior al 33%.

Seran excloses del sondeig, aquelles persones que hagen sigut contractades amb anterioritat a l'empara de programes d'ocupació pública per a la millora de l'ocupabilitat, finançats des de 2014 amb fons provinents de la Unió Europea (Programes EMPUJU i EMCUJU precedents i ECOVID 2020 i 2021)

L'Espai Labora preseleccionarà a 3 persones candidates per a cada lloc de treball inclòs en l'oferta presentada. A igualtat de nombre de requisits complits, l'Espai Labora prioritzarà la remissió d'aquelles persones de major edat, en cas d'empat en la data de naixement, es remetrà a la de major permanència en desocupació.

L'Espai Labora facilitarà a l'entitat beneficiària el llistat de les persones preseleccionades, que hauran de presentar la documentació acreditativa per a la seua baremació en el procés selectiu de conformitat amb el que es disposa en la convocatòria.